b'\n_START_ARTICLE_\nDolon\n_START_PARAGRAPH_\nDolon (muinaiskreikaksi \xce\x94\xcf\x8c\xce\xbb\xcf\x89\xce\xbd) oli kreikkalaisessa mytologiassa Eumedeen poika ja viiden sisaren veli. Dolon oli tunnettu nopeudestaan juoksijana, ja h\xc3\xa4n ilmoittautui vapaaehtoiseksi vakoilemaan kreikkalaisten aluksia. Palkkioksi teostaan h\xc3\xa4n pyysi saada Akhilleuksen hevoset ja vaunut, johon Hektor suostui._NEWLINE_Dolon l\xc3\xa4hti retkelleen verhoutuneena suden taljaan tarkoituksenaan h\xc3\xa4m\xc3\xa4t\xc3\xa4 vihollisiaan k\xc3\xa4velem\xc3\xa4ll\xc3\xa4 nelinkontin. H\xc3\xa4n kuitenkin osui sattumalta Odysseuksen ja Diomedeen kanssa vastakkain. Dolon pyysi n\xc3\xa4it\xc3\xa4 s\xc3\xa4\xc3\xa4st\xc3\xa4m\xc3\xa4\xc3\xa4n henkens\xc3\xa4 ja kertoi Odysseukselle kaiken, mit\xc3\xa4 t\xc3\xa4m\xc3\xa4 halusi tiet\xc3\xa4\xc3\xa4. T\xc3\xa4m\xc3\xa4n j\xc3\xa4lkeen Diomedes kuitenkin katkaisi h\xc3\xa4nen kaulansa._NEWLINE_Dolonilla oli poika, joka oli nimetty isois\xc3\xa4ns\xc3\xa4 Eumedeen mukaan.'